Előterjesztés a Zalakaros Város Önkormányzat Képviselőtestülete 2020. július 02 -i testületi ülésére

Tárgy: Adóügyi feladatok ellátásáról tájékoztató

Előterjesztést készítette: Csöndör Anita adóügyi ügyintéző
                                        Kelemen Lilla adóügyi ügyintéző 
Tisztelt Képviselő-testület!

A helyi önkormányzatok és szerveik, a köztársasági megbízottak, valamint egyes centrális alárendeltségű szervek feladat- és hatásköreiről szóló 1991. évi XX. törvény 138. § (3) bekezdésének g) pontja szerint a képviselő-testület a jegyző beszámoltatása útján ellenőrzi az adóztatást, a h) pontja alapján tájékoztatja a lakosságot a helyi adókból származó bevételek összegéről. A jogszabályi előírásoknak eleget téve ezúton tájékoztatjuk a Tisztelt Képviselő-testületet a 2019. évi adóztatási tevékenységről.

Az adóztatás keretét az Alaptörvény, illetve annak felhatalmazása alapján a helyi adókról szóló 1990. évi C. törvény (a továbbiakban: Htv.), míg a tényleges adókötelezettséget a Htv. felhatalmazása alapján megalkotott helyi rendeletek határozzák meg.

2019. évben egy alkalommal került sor az adóbevételek alakulását befolyásoló helyi adókról szóló 18/2015. (IX.11.) Ör. (a továbbiakban: Ör.) rendelet módosítására a tartózkodási idő utáni idegenforgalmi adó vonatkozásában:
A Rendelet 6. §-a helyébe az alábbi rendelkezés lépett:

„A 239/2009. (X.20.) Kormányrendelet (továbbiakban: Kormányrendelet) 2019. június 27-ig hatályos 2.§ szerinti „egyéb szálláshely” szolgáltatást, továbbá a Kormányrendelet 2.§ szerinti „magánszálláshely” szolgáltatást igénybe vevők esetében személyenként és vendégéjszakánként az adókedvezmény mértéke a 8. §-ban meghatározott összeg 30,00 %-a.”
A változtatásra azért volt szükség, mert a Kormányrendelet bevezette a magánszálláshely fogalmát. 2019. június 28-től a 8 szobánál és 16 ágynál kisebb befogadó képességgel rendelkező szálláshelyek magánszálláshelyként kapnak engedélyt. Az egyéb szálláshelyeknek járó kedvezmény kiterjesztésre került rájuk is. 
Új adómérték megállapítására, települési adó bevezetésére 2019. évi hatállyal nem került sor. 

A helyi adókról szóló 1990. évi C. törvényben kapott felhatalmazás alapján a terület és településfejlesztés, a lakossági ellátás színvonalának javítása az idegenforgalmi feladatok ellátásához szükséges forrás megteremtése és az arányos közteherviselés érvényesítése érdekében 




- építményadó





- magánszemélyek kommunális adója





- idegenforgalmi adó





- helyi iparűzési adó

került bevezetésre az Önkormányzat illetékességi területére.
Zalakaros Város Önkormányzatának feladatellátását a saját bevételek – ennek legjelentősebb része a helyi adókból származó bevételek – az állami támogatások és az átengedett központi adók biztosították.  Az önkormányzati források biztosítása érdekében egyes központi adók kezelése szintén az önkormányzati adóhatóság feladatkörébe tartozik. Ez a gépjárműadó, a termőföld bérbeadásából származó jövedelem adója, a talajterhelési díj. Ezeknél az adófajtáknál a települési önkormányzatnak nincs szabályozási jogköre – a talajterhelési díj kivételével – helyi rendeleti kedvezmények, mentességek biztosítására nincs mód.

ADÓ BEVÉTELEK ÉVES TERVE ÉS TELJESÍTÉSE 2019. december 31. 
	Adónemek:
	Éves terv
	Teljesítés 

2019.12.31.
	Teljesítés %-ban

	Építményadó
	  50.000.000.- Ft
	   51.871.659.- Ft
	104

	Magánszemélyek kommunális adója
	 7.000.000.- Ft
	   7.478.292.- Ft
	107

	Beszedett idegenforgalmi adó
	265.000.000.- Ft
	  275.542.650.- Ft
	104

	Helyi iparűzési adó
	210.000.000.- Ft
	   251.995.883.- Ft  
	120

	Gépjárműadó
	   10.000.000.- Ft
	11.286.739.- Ft
	113

	Összesen
	542.000.000.- Ft
	598.175.223.- Ft
	109


1. Építményadó:

Beadott bevallás alapján határozattal kerül kivetésre. Ezen adót március 15. és szeptember 15. napjáig az adózónak két egyenlő részletben kell megfizetnie.

Adózók száma: 1166 fő

Adó mértéke: 400.-Ft/m2

A Magyarországon élő állandó lakóhellyel rendelkező adóalanyok belterületi üdülés pihenés céljára szolgáló belterületi épületeik után a 30 % -os, zártkerti épületeik után pedig 55 %-os adókedvezménybe részesülnek.

Belterület – fizetendő adó 280.- Ft/m2

Zártkerti – fizetendő adó 180.- Ft/m2

2. Magánszemélyek kommunális adója:

Beadott bevallás alapján határozattal kerül kivetésre ez az adónem is.

Az évi adót kiküldött fizetési felhívásra két egyenlő részletben március 15. és szeptember 15. napjáig lehet megfizetni késedelmi pótlékmentesen.

Adózók száma: 1140 fő

Az adó mértéke 2017. július 1. napjától 6.000.-Ft/év adótárgyanként, illetőleg lakásbérleti jogonként. 

3. Idegenforgalmi adó:

Ezen adót a szállásadó szedi be a szállásdíjjal együtt a vendégtől és fizeti be az önkormányzat adószámlájára.
Az idegenforgalmi adót a szállásadó akkor is köteles megfizetni, ha ennek beszedését elmulasztotta. Az adóra méltányosság címén mérséklés, illetőleg törlés nem engedélyezhető.

Adóalanyok száma: 368 fő volt a tárgyévben.
2019. december 31. napjáig 
                   
  -  magán szállásadóktól:               23.018.100.- Ft



  -  kereskedelmi szállásadóktól:   251.966.000.-Ft
                            Összesen:
                            274.984.100.- Ft adóbevétel folyt be.
A helyi adókról szóló 18/2015.(IX.11.) önkormányzati rendelet alapján 2017. január 1. napjától az idegenforgalmi adó mértéke 500.- Ft. 
A 239/2009.(X.20.) Kormányrendelet 2. §. szerint egyéb szálláshely szolgáltatást igénybe vevők, továbbá a Kormányrendelet 2.§ szerinti „magánszálláshely” szolgáltatást igénybe vevők esetében személyenként és vendégéjszakánként az adókedvezmény mértéke 30 %, így részükre az adó mértéke 350.- Ft /fő/vendégéjszaka.
Ezen adót az önadózás szabályai alapján kell bevallani és megfizetni a tárgyhót követő hónap 15. napjáig. 
Beszedett idegenfogalmi adó bevételének alakulása:

adatok Ft-ban
	
	2014. év
	2015.év
	2016.év
	2017. év
	2018. év
	2019. év

	Magán befizetés
	  13.606.630
	12.489.480
	13.597.000
	23.653.590
	24.796.150.-
	23.018.100.-

	Vállalati befizetés
	140.927.998
	147.531.960
	165.604.640
	209.556.720
	248.484.765
	251.966.000

	Összes befizetés
	 154.534.628
	160.021.440
	179.201.640
	233.210.310
	273.280.915
	274.984.100

	Adó mérték  Ft/vendégéj
	420
	420
	450
	500
	500
	500

	Nem kereskedelmi 

szálláshelynél 
	320
	320
	320
	350
	350
	350


Ellenőrzések
A szállodáknál napi ellenőrzést végeztünk. Továbbiakban is kiemelt figyelmet fordítunk a vállalkozások szabályos működésére.  
A magánszállásadók ellenőrzésére májustól hivatali dolgozókat bízott meg az Önkormányzat. 8 fő, 5 körzetben, heti 2 alkalommal a 2018. évi tapasztalatokat hasznosítva végezték munkájukat. 
Összességében a lakosság megértéssel fogadta a munkájukat végző ellenőröket. Szívesen elmondták a városfejlesztési javaslataikat pl. fürdőn vagy az önkormányzat esetében, dicsérték a virágos köztereket. Az ellenőrzések alkalmával – amennyiben a tulajdonos otthon tartózkodott - jegyzőkönyvet vettek fel. Annál a szálláshelynél, ahova többször sem tudtak bejutni vagy probléma merült fel a vendégkönyv vezetésével kapcsolatban, hivatalosan bekértük a vendégkönyvet.

Ellenőreink célja nem a büntetés volt, hanem a meggyőzés e fontos adótétel befizetéséről. Munkájuk eredménye most is megmutatkozott, hiszen december 31-ig az egyéb szálláshelyek idegenforgalmi adó bevétel meghaladta a 23.000.000.-Ft-ot.
2019. évben 1586 db idegenforgalmi adóbevallást dolgoztunk fel, amely a vendégkönyvek elszámolásával történt minden hónap 15-ig. Ezt a jelentős ügyfélforgalommal járó munkát 1.5 adóügyi ügyintéző végezte. 
Bízunk abban, hogy az NTAK rendszer bevezetése nagyban csökkenti az adminisztrációs terheket. Mivel minden szállásadónak online szoftvert kell használnia a vendégek nyilvántartására, 2020-tól nem kötelező a vendégkönyv vezetése. A szálláshely szoftverek alkalmasak az IFA bevallást alátámasztó kimutatás készítésére, mely alapján minden szállásadó ki tudja tölteni a bevallás nyomtatványt. 
4. Helyi iparűzési adó:

Adó mértéke:

· állandó jelleggel végzett vállalkozási tevékenység esetében a nettó árbevétel 2%-a

· ideiglenes jelleggel végzett vállalkozási tevékenység esetében 1000.- Ft/nap

Adózók száma: 434 fő 
   5. Gépjárműadó

A Közigazgatási és Elektronikus Közszolgáltatások Központi Hivatala adatszolgáltatása alapján kerül határozattal kivetésre az adó, melyet szintén évi két egyenlő részletben március 15. és szeptember 15. napjáig lehet megfizetni késedelmi pótlékmentesen.

Az adó alapja a személygépjármű és motorkerékpár esetében a gépjármű KW-ban kifejezett teljesítménye.

     Gyártási évben és az azt követő 3. naptári évben 345.- Ft /KW

     Gyártási évet követő 4-7. naptári évben 300.- Ft/KW

     Gyártási évet követő 8-11. naptári évben 230.- Ft/KW

     Gyártási évet követő 12-15. naptári évben 185.- Ft/KW

     Gyártási évet követő 16. és az azt követő naptári években 140.- Ft/KW  

Tehergépjármű és utánfutó esetében pedig az önsúly + a raksúly 50 %-a.

Adó mértéke- az adóalap minden megkezdett 100 kg-ja után 1380.-Ft

A légrugós és azzal egyenértékű rugózási rendszerű nyerges vontató, tehergépjármű, autóbusz esetén 850.- Ft az adóalap minden megkezdett 100 kilógrammja után.

Az 2013. január 1. napjától a befolyt gépjárműadó 40%-a az Önkormányzat bevétele. 

Adózók száma: 1080 fő

Azoknak az adó hátralékosoknak, akiknek egy évet meghaladó adótartozása áll fenn a felszólítások folyamatosan kiküldésre kerülnek, a határidő lejártát követően megindítjuk gépjárművük forgalomból történő kivonási eljárását. Erre 2019. évben 3 adós esetén került sor. 
5. Adóhátralékok alakulása 
                                                                                       adatok Ft-ban
	Adónem
	2018. 12. 31
	2019.12.31.

	Építményadó
	9.175.372
	2.030.756

	Magánszemélyek kommunális adója
	2.030.756
	701.258

	Idegenforgalmi adó
	0
	1.679.150

	Helyi iparűzési adó
	25.614.206
	12.677.183


Ahogy az adatokból látszik, a hátralékok behajtására tett intézkedéseink eredményesek voltak, de még nem elegendőek. Sajnos nagyon megnehezíti dolgunkat, hogy az ASP rendszer előtti  nyilvántartások hiányosak, az adózók személyes adatai és lakcímei sok esetben nem vagy  hibásan kerültek rögzítésre. Főleg a külföldi adózókat nagyon nehéz így elérni. Megkerestünk egy erre szakosodott céget, megbíztuk őket ezen adózók felkutatásával. A hátralékból jelentős összeg olyan adózóké, akik felszámolás alatt állnak. Hitelezői igényünket minden esetben benyújtottuk, de általában a tartozás csak kis hányada térül így meg. Felszámolások lezárulta miatt 11 adóalany, kényszertörlés miatt 2 adóalany adótartozása törlésre került, kis összegű követelés 2 adóalany esetében törlésre került.  A törlés folyamatát jogszabály írja elő, így jelenleg a többi még adóhátralékként kezelendő.
1 hátralékos részére munkabér letiltást indítottunk, amelyet a tartozás rendezése miatt visszavontunk. 
Két adóalany részére fizetési halasztást engedélyeztünk, melyet a határozatban foglaltak szerint megfizettek, illetve a határnapokig folyamatosan teljesítették.
A hátralékosoknak a felszólításokat folyamatosan kiküldjük, a határidő lejártát követően indítjuk a végrehajtási eljárást. 
Tájékoztató az adóbevételek alakulásáról:


adatok Ft-ban
	Év
	Terv Ft-ban
	Teljesítés Ft-ban
	Teljesítés %-a

	2001.
	110.373.000
	127.774.147
	116

	2002.
	125.150.000
	148.097.561
	118

	2003.
	154.553.000
	180.136.962
	116

	2004.
	177.535.000
	202.877.525
	114

	2005.                                              
	210.600.000
	227.339.299
	108

	2006.          
	221.757.000
	269.423.316
	121

	2007. 
	257.453.000
	299.567.713
	116

	2008. 
	295.000.000
	320.904.358
	109

	2009. 
	304.062.000
	354.496.865
	117

	2010. 
	327.200.000
	312.049.304
	95

	2011. 
	320.500.000
	327.827.222
	102

	2012.
	319.000.000
	325.940.946
	102

	2013.
	309.000.000
	337.804.269
	109

	2014.
	320.000.000
	361.833.193
	113

	2015.
	339.500.000
	383.686.592
	113

	2016. 
	359.000.000
	408.080.978
	114

	2017. 
	409.500.000
	479.689.696
	117

	2018.
	473.000.000
	561.640.513
	119

	2019.
	542.000.000
	598.175.223
	109


6. Az adóügyi feladatok ellátásának személyi feltételei
A Zalakarosi Közös Önkormányzati Hivatalban egy fő teljes munkaidőben, egy fő pedig hatósági és adóügyi ügyintézőként osztott munkakörben látta el az adóztatási feladatokat. 
Az adóügyi ügyintézők munkája sokrétű, az adókivetésen, beszedésen, az adóhátralékok behajtásán, könyvelésén, utaláson, az ellenőrzésen kívül sok egyéb feladatot is el kell látniuk:

· végrehajtási, hagyatéki eljáráshoz - közjegyző, illetve más önkormányzatok megkeresése alapján - adó és értékbizonyítvány kiállítása

· adózók kérelmére adóigazolások kiállítása,
· rendőri szervek megkeresésére bírság behajtása
· más szerveknél, önkormányzatoknál kimutatott adók módjára behajtandó köztartozások beszedése.

Az adók nyilvántartása, feldolgozása, könyvelése az ASP program használatával történik.
Határozati javaslat:

A képviselőtestület 

Az adóügyi feladatok ellátásáról szóló tájékoztatót elfogadja. 
Határidő: 2020. július .
Felelős: Szabóné dr. Csányi Marianna jegyző
Operatív felelős: Horváthné Juhász Barbara pénzügyi osztályvezető
Zalakaros 2020. június 15.
                                                            
     Szabóné dr. Csányi Marianna

                                                                   
             Jegyző 

